
[bookmark: _GoBack]​Broj:    01-1-1944/26                                                                                                                Datum: 29.10.2026.
Na osnovu člana 108. Zakona o odgoju i obrazovanju u osnovnoj i srednjoj školi u Kantonu Sarajevo („Službene novine Kantona Sarajevo“, broj: 27/24), Kolektivnog ugovora za djelatnosti predškolskog odgoja i osnovnog odgoja i obrazovanja Kantona Sarajevo („Službene novine Kantona Sarajevo“ broj: 16/26, 38/26), a nakon pribavljene Saglasnosti sindikalnog povjerenika Sindikalne podružnice JU OŠ „Aneks“ Sarajevo (SSOOIO KS – Kantonalni odbor Kantona Sarajevo), Školski odbor na svojoj 34. sjednici održanoj 29.10.2026. godine donosi
​PRAVILNIK
O IZMJENAMA I DOPUNAMA PRAVILNIKA O RADU I UNUTRAŠNJOJ ORGANIZACIJI I SISTEMATIZACIJI RADNIH MJESTA JU OŠ “ANEKS” SARAJEVO
​Član 1.
U Pravilniku o radu i unutrašnjoj organizaciji i sistematizaciji radnih mjesta JU OŠ „Aneks“ Sarajevo (broj: 01-1-1-1202/26 od 11.09.2026.godine) u članu 21. (Sadržaj zaključenog ugovora o radu i mjesto rada) briše se stav (5).
​Član 2.
U članu 52. (Način raspoređivanja radnog vremena) stav (3) mijenja se i glasi: „(3) Nastavnik u toku radnog dana može imati najviše šest časova nastave, a pedagog, psiholog, socijalni radnik, voditelj grupe u produženom boravku, bibliotekar, asistent u odjeljenju, u toku radnog dana najviše šest sati rada“.
​Član 3.
(1) U članu 53. (Rješenje o 40-satnom nedjeljnom zaduženju) stav (2) iza tačke na kraju stava se dodaju riječi: „Nakon usvajanja Godišnjeg programa rada škole od strane Školskog odbora, rješenja o 40-satnoj radnoj sedmici će se revidirati“.
(2) U članu 53. (Rješenje o 40-satnom nedjeljnom zaduženju) dodaje se novi stav (13) koji glasi: „(13) Sporazum iz stava (4) ovog člana ne mora se zaključivati prije početka svake školske godine u slučajevima kada škole nemaju potrebu da mijenjaju već dogovorena prava i obaveze“.
​Član 4.
U članu 55. (Prekovremeni rad) stav (2) tačka g) mijenja se i glasi: „g) Mentorski rad s pripravnikom, kao prekovremeni rad, se plaća radniku 1 sat sedmično preko norme, uz obavezu obračunavanja 0,5 sati pripreme, ukoliko nije planiran u okviru 40-časovne radne sedmice.“
​Član 5.
U članu 40. (Ocjenjivanje i napredovanje nastavnika i stručnih saradnika) stav (7) riječ: „nastavne“ mijenja sa riječi: „školske“.
​Član 6.
U članu 104. (Naknada za porodiljsko odsustvo) stav (9) mijenja se i glasi: „(9) Radnik koji se u radni odnos prima putem javnog konkursa ili se u radni odnos prima u skladu sa odredbama Kolektivnog ugovora i ovog Pravilnika, a koji je već započeo korištenje porodiljskog odsustva, ima pravo zaključiti ugovor o radu sa poslodavcem i nastaviti koristiti prava po osnovu započetog porodiljskog odsustva pod uslovima definisanim odredbama Kolektivnog ugovora i ovog Pravilnika.“
​Član 7.
(1) U članu 96. (Dodaci na plaću za otežane uslove rada) stav (1) tačka b) mijenja se i glasi: „b) radniku koji nastavu realizira iz više od tri nastavna programa, pripada pravo na poseban dodatak uz plaću po svakom narednom programu 1%, a najviše 5% njegove osnovne plaće. Ukoliko radnik radi u više ustanova, osnov za dodatak predstavlja zbir programa, utvrđuje se sporazumom između ustanova, a ostvaruje se u svim ustanovama u kojima radi;
​(2) U članu 96. (Dodaci na plaću za otežane uslove rada) stav (1) tačka l) na kraju iza riječi: „80 radnika u iznosu od 2% njegove osnovne plate,“ se dodaju riječi: „ a radniku u osnovnoj školi sa više od 100 radnika u iznosu od 3% njegove osnovne plate, “.
(3) U članu 96. (Dodaci na plaću za otežane uslove rada) stav (1) tačka m) riječi: „nastavniku s punom nastavnom normom koji nastavu realizira“ mijenjaju se riječima: „radniku koji ima zasnovan radni odnos“.
(4) U članu 96. (Dodaci na plaću za otežane uslove rada) stav (1) tačka n) riječi: „nastavniku s punom nastavnom normom koji nastavu realizira“ mijenjaju se riječima: „radniku koji ima zasnovan radni odnos“.


(5) U članu 96. (Dodaci na plaću za otežane uslove rada) stav (1) tačka o) riječi: „nastavniku s punom nastavnom normom koji nastavu realizira“ mijenjaju se riječima: „radniku koji ima zasnovan radni odnos“.

(6) U članu 96. (Dodaci na plaću za otežane uslove rada) stav (1) tačka p) iza riječi: „lokacijama“ se dodaju riječi: „i članovima mobilnog tima koji rade na različitim lokacijama“.
(7) U članu 96. (Dodaci na plaću za otežane uslove rada) stav (1) tačka s) mijenja se i glasi: „m) radnicima koji rade u stručnom timu škole za podršku inkluzivnom obrazovanju, pripada pravo na dodatnih 1% za 1-3 učenika po IPP-u; 2% za 4-6 učenika po IPP-u; 3% za 7-9 učenika po IPP-u; 4% za 9-12 učenika po IPP-u i 5% za više od 12 učenika po IPP-u,“
(8) U članu 96. (Dodaci na plaću za otežane uslove rada) stav (1) dodaje se nova tačka t) koja glasi: „t) sekretaru, referentu za plan i analizu, administrativnom radniku pripada pravo na poseban dodatak u iznosu od 5% za mjesece septembar i februar.“
(9) U članu 96. (Dodaci na plaću za otežane uslove rada) stav (6) mijenja se i glasi: „(6) Ukoliko radnik radi u dvije ili više ustanova, prava na posebne dodatke iz stava (1) ovog člana se utvrđuju i isplaćuju u svakoj ustanovi u kojoj radnik ostvaruje navedeno pravo, pri čemu se pod terminom iz stava (1) ovog člana „njegova osnovna plaća“ podrazumijeva iznos osnovne plaće radnog mjesta i platnog razreda u smislu stava (4) ovog člana na koje je radnik raspoređen bez obzira da li radnik radi u dvije ili više ustanova, odnosno pravo na naknadu radnik ostvaruje na osnovu njegove ukupne osnovne plaće, u smislu stava (4) ovog člana.“
​Član 8.
U članu 67. (Trajanje godišnjeg odmora radnika koji ne učestvuje u odgojno-obrazovnom radu) iza stava (2) dodaje se novi stav (3) koji glasi: koji glasi: „(3) Pravo iz stava (2) tačka e) ovog člana odnosi se i na ocjene o radu, koje se rješenjem poslodavca, u skladu sa propisom iz člana 40. ovog Pravilnika, utvrđuju svake dvije godine.“
​Član 9.
U članu 160. (Rad Sindikalne podružnice) dodaje se novi stav (14) koji glasi: koji glasi: „(14) Odredba iz ovog člana stav (11) odnosi se i na lica navedena u članu 139. ovog Pravilnika.“



​Član 10.
Ostale odredbe Pravilnika o radu i unutrašnjoj organizaciji i sistematizaciji radnih mjesta JU OŠ „Aneks“ Sarajevo broj: 01-1-1-1202/26 od 11.09.2026.godine ostaju na snazi.

Član 11.
Ovaj Pravilnik stupa na snagu osmog dana od dana objavljivanja na oglasnoj ploči, a primjenjuje se od 01.01.2026. godine i bit će objavljen na oglasnoj ploči i web stranici Škole.
Zemjenik Predsjednika Školskog odbora
Almir Vranešić
​Broj:  
Datum: 29.10.2026.












Broj:    01-1-1944/26                                                                                                                Datum: 29.10.2026.
​Na osnovu člana 108. stav (1) tačka d) Zakona o odgoju i obrazovanju u osnovnoj i srednjoj školi u Kantonu Sarajevo („Službene novine Kantona Sarajevo“, broj: 27/24), Školski odbor na svojoj 34. sjednici održanoj 29.10.2026. godine donosi sljedeću
​ODLUKU
​I
Donosi se Pravilnik o izmjenama i dopunama Pravilnika o radu i unutrašnjoj organizaciji i sistematizaciji radnih mjesta JU OŠ „Aneks“ Sarajevo.
​II
Ovaj Pravilnik bit će objavljen dana 29.10.2026. godine na oglasnoj ploči i web stranici Škole, a stupa na snagu osmog dana od dana objavljivanja na oglasnoj ploči.
Pravilnik se primjenjuje od 01.01.2026. godine.
​III
Odluka stupa na snagu danom donošenja.
​Obrazloženje:
S ciljem usklađivanja internih akata Škole sa Kolektivnim ugovorom za djelatnosti predškolskog odgoja i osnovnog odgoja i obrazovanja u Kantonu Sarajevo („Sl. novine Kantona Sarajevo“ broj: 16/26, 38/26) izrađen je Pravilnik o radu i unutrašnjoj organizaciji i sistematizaciji radnih mjesta JU OŠ „Aneks“ Sarajevo i na isti je pribavljena Saglasnost sindikalnog povjerenika Sindikalne podružnice JU OŠ „Aneks“ Sarajevo (SSOOIO KS – Kantonalni odbor Kantona Sarajevo) broj: _____ od __.10.2026. godine.        Na osnovu izloženog Školski odbor je donio Odluku kao u dispozitivu.
Zemjenik Predsjednika Školskog odbora
Almir Vranešić
 Dostavljeno:
· ​Uz Pravilnik
· ​a/a

